laion/Wikipedia-Exotic huggingface dataset:
আই নো হোয়াই দ্যা কেইসড বার্ড সিংস

আই নো হোয়াই দ্যা কেইসড বার্ড সিংস ১৯৬৯ সালে প্রকাশিত আমেরিকান লেখক ও কবি মায়া অ্যাঞ্জেলোর লেখা প্রথম আত্মজীবনী, যেটিতে তিনি তার জীবনের শুরুর দিকের ঘটনাগুলো বর্ণনা করেছেন। তার সাত খণ্ডে লেখা আত্মজীবনীর এই প্রথমটিতে বয়সের শুরুর দিকের ঘটনাগুলো তুলে ধরে তিনি বর্ণনা করেছেন কীভাবে চারিত্রিক দৃঢ়টা এবং সাহিত্যের প্রতি ভালোবাসা তাকে বর্ণবাদ ও মানসিক আঘাত জনিত সমস্যা কাটিয়ে উঠতে সহায়তা করেছে। এই বইটি শুরু হয়েছে যখন তিন বছর বয়সী মায়াকে তার বড় ভাইয়ের সাথে আরাকানসাসে স্ট্যাম্পসে তার দাদীর কাছে বসবাসের জন্য পাঠিয়ে দেয়া হয় এবং শেষ হয় যখন মাত্র ১৬ বছর বয়সে মায়া মা হন। অ্যাঞ্জেলো তার আত্মজীবনী ব্যবহার করে পরিচয়, ধর্ষণ, বর্ণবাদ এবং সাক্ষরতার মতো বিষয়গুলি অন্বেষণ করতে। পুরুষশাসিত সমাজে নারীর জীবন নিয়েও তিনি নতুনভাবে লিখেছেন। মায়া, অ্যাঞ্জেলুর ছোট সংস্করণ এবং বইয়ের কেন্দ্রীয় চরিত্রকে বলা হয়েছে 'আমেরিকাতে বেড়ে ওঠা প্রতিটি কালো মেয়ের জন্য একটি প্রতীকী চরিত্র' Tate, p. 150
এ স্টোলেন লাইফ (বই)

এ স্টোলেন লাইফ জেইসি লি ডুগার্ট কর্তৃক রচিত স্মৃতিকথা, যিনি মাত্র ১১ বছর বয়সে অপহরণের শিকার হন এবং এরপর তাকে ক্যালিফোর্নিয়ার কনট্রা কস্টা কাউন্টিতে ১৮ বছর ধরে বন্দি করে রাখা হয়। বইটি প্রকাশের পূর্বে এটি অ্যামাজনের সবচেয়ে বেশি বিক্রিত হওয়া বইয়ের তালিকায় শীর্ষে অবস্থান করে এবং প্রকাশের পর দ্যা নিউইয়র্ক টাইমসের বেস্ট সেলার লিস্টে ৬ সপ্তাহ ধরে সবচেয়ে বেশি বিক্রিত হওয়া বই হিসেবে তালিকার শীর্ষে অবস্থান করে। এ স্টোলেন লাইফ প্রকাশিত হয় ১২ জুলাই ২০১১ সালে, এটি প্রকাশ করে সাইমন এন্ড শুস্টার। ১৯৯১ সালে জেইসি লি ডুগার্ট ক্যালিফোর্নিয়ার সাউথ লেক টাহো’র কাছে অপহৃত হন, সেই সময় তিনি বাড়ি থেকে বের হয়ে স্কুল বাস স্টপে হাঁটছিলেন। অবিচ্ছিন্নভাবে অনেক তদন্ত সত্ত্বেও অপহরণের পরে আঠারোো বছর পর্যন্ত ডুগার্টের কোন সন্ধান পাওয়া যায় নি। এ স্টোলেন লাইফ ডুগার্টের সেই আঠারোো বছরের কঠিন ও বেদনাদায়ক সময়ের গল্প, যা তিনি মানসিক রোগ বিশেষজ্ঞ রেবেকা বেইলির সাথে লিখেছিলেন; তার মানসিক চিকিৎসার অংশ হিসেবে।   প্রকাশনা সংস্থা সাইমন এন্ড শুস্টার প্রাথমিকভাবে বইটির ২০০,০০০ কপি মুদ্রণ করে এবং পরে চাহিদা বেড়ে যাওয়ায় আরো ১৫,০০০ কপি মুদ্রণ করে। আনুষ্ঠানিকভাবে প্রকাশের এক দিন পূর্বেই বইটি অ্যামাজনের সবচেয়ে বেশি বিক্রীত বইয়ের তালিকায় শীর্ষ স্থান লাভ করে। "Bestsellers: Hardcover Nonfiction"। The New York Times। জানুয়ারি ১০, ২০১৮। সংগ্রহের তারিখ সেপ্টেম্বর ২১, ২০১১।  The Associated Press and Bee staff (মার্চ ১৫, ২০১৬)। "Jaycee Lee Dugard working on her second book"। The Sacramento Bee। মে ২১, ২০১৬ তারিখে মূল থেকে আর্কাইভ করা। সংগ্রহের তারিখ জুন ১১, ২০১৬।  "A Stolen Life"। জুন ৬, ২০১৬ তারিখে মূল থেকে আর্কাইভ করা। সংগ্রহের তারিখ জুন ১১, ২০১৬।  Jessica Hopper (জুলাই ৭, ২০১১)। "Jaycee Dugard Interview: She Describes Giving Birth in Phillip Garrido's Backyard Prison"। ABC News। সংগ্রহের তারিখ জানুয়ারি ৮, ২০১৭।  Review: A Stolen Life in The New York Times Review: A Stolen Life in The Daily Telegraph Review: A Stolen Life in The Washington Post Review: A Stolen Life in The Hollywood Reporter
টিটাগড় ওয়াগনস

টিটাগড় ওয়াগনস ভারতের পশ্চিমবঙ্গ, টিটাগড়ের ভিত্তিতে রেলওয়ে ওয়াগন প্রস্তুতকারক। সংস্থাটি ভারতীয় রেল, বেইলি ব্রিজ এবং খনির সরঞ্জামগুলির জন্য কোচ তৈরি করে। টিটাগড় মেরিনস নামে একটি সহায়ক সংস্থা জাহাজ নির্মাণ শিল্পে কাজ করে। ২০১৫ সালে, টিটাগড় ইতালীয় রেল সরঞ্জাম সংস্থার ফায়ারমা ট্রাস্পোর্তিতে ৯০% অংশ সত্ত্ব অর্জন কর, ফার্মটির নাম পরিবর্তন করে টিটাগড় ফায়ারমা এসপিএ করা হয়। টিটাগড় ফায়ারমা মেট্রো রেল কোচ ডিজাইন এবং তাদের উৎপাদন কারখানায় কেসারটা, স্পেলো এবং টিটোতে অবস্থিত। সংস্থাটি ২০১২ সালে কলকাতা ভিত্তিক কর্পোরেশন শিপইয়ার্ড অধিগ্রহণ করে; এটিকে তার সহায়ক সংস্থা টিটাগড় মেরিন্সের সাথে ভারতীয় নৌবাহিনীর জন্য জাহাজ তৈরির জন্য একীভূত করা হয় এবং ২০১৩ সালে এটির প্রথম প্রতিরক্ষা চুক্তিটি জিতেছে। ২০১৯ সালে, টিটাগড় ফায়ারাকে মহামেট্রো দ্বারা পুনে মেট্রোর জন্য ১০২ টি অ্যালুমিনিয়াম বডিড মেট্রো রেল কোচ সরবরাহের চুক্তিতে ভূষিত করা হয়। সিমকো লিমিটেড (ভারত) টিটাগড় ওয়াগনস এএফআর (ফ্রান্স) টিটাগড় ফায়ারমা অ্যাডলার স্পা (ইতালি) টিটাগড় সামব্রে এট মিউজ (ফ্রান্স) "Titagarh Wagons Limited"। Business Standard। সংগ্রহের তারিখ ১৯ নভেম্বর ২০১৮।  "Wagon maker Titagarh forays into shipyard business"। DNA India। সংগ্রহের তারিখ ১৯ নভেম্বর ২০১৮।  Francesco Prisco (৩ জুলাই ২০১৫)। "Firema alla cordata Titagarh-Adler: accordo con i sindacati"। Il sole 24ore (Italian ভাষায়)। সংগ্রহের তারিখ ২০ নভেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "European ops will take 12-18 months to turn profitable: Umesh Chowdhary, Titagarh Wagons"। Economic Times। ২৪ আগস্ট ২০১৮। সংগ্রহের তারিখ ১৯ নভেম্বর ২০১৮।  Bose, Pritam Ranjan (২ এপ্রিল ২০১৮)। "From metro coaches to warships, Titagarh hits the fast track"। The Hindu Business Line। Mumbai। সংগ্রহের তারিখ ১৯ নভেম্বর ২০১৮।  Ghaswalla, Amrita Nair (১৫ জুন ২০১৭)। "Titagarh Wagons switches track to build ships"। The Hindu Business Line। Kolkata। সংগ্রহের তারিখ ১৯ নভেম্বর ২০১৮।  Dixit, Sameer; Srivastava, Ritesh K (১৫ আগস্ট ২০১৯)। "Indian multinational Titagarh Firema wins bid for supply of 102 Aluminium bodied metro rail coaches"। Zee News (ইংরেজি ভাষায়)। সংগ্রহের তারিখ ১৫ আগস্ট ২০১৯।  "Subsidiary list"। ২৪ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।  টিটাগড় গ্রুপ
রুদ্রকর জমিদার বাড়ি

রুদ্রকর জমিদার বাড়ি বাংলাদেশ এর শরীয়তপুর জেলার শরীয়তপুর সদর উপজেলার রুদ্রকর ইউনিয়নে অবস্থিত এক ঐতিহাসিক জমিদার বাড়ি। স্থানীয়দের কাছে এই বাড়িটি বাবুর বাড়ি নামে পরিচিত। এই জমিদার বংশের তৈরি করা রুদ্রকর মঠ সকলের কাছে অধিক পরিচিত। প্রায় বারো থেকে তেরো একর জমির উপর জমিদার নীলমণী চক্রবর্তী এই জমিদার বাড়িটি প্রতিষ্ঠিত করেন। কবে নাগাদ এই বাড়িটি প্রতিষ্ঠিত করেন তার কোনো সঠিক তথ্য জানা যায়নি। তবে বাড়ির প্রবেশদ্বারের ফটকের উপর বাড়িটি সংস্কারের সাল হিসেবে বাংলা ১৮৯৮ সালের কথা উল্লেখ রয়েছে। এই জমিদার বংশধররা ধর্মীয় উপাসনার জন্য একটি মন্দির তৈরি করেন যা এখন রুদ্রকর মঠ নামে পরিচিত। এটি তৈরি করেছিলেন জমিদার গুরুচরণ চক্রবর্তী। এই জমিদার বাড়িতে আট থেকে দশটি বিশাল অট্টালিকা ছিল। যেগুলো মূল বাড়ি থেকে মঠ পর্যন্ত বিস্তৃত ছিল। এছাড়াও ছিল দরবার কক্ষ, গুদাম ঘর, রন্ধনশালা ও নৃত্যশালা। বাবুবাড়িতে মাটির নিচে কয়েকটি গোপন কুঠরি ছিল, যেগুলো মাটিধসে বিলীন হয়ে গেছে। স্থানীয়দের ধারণা, মাটি খুঁড়লে এখনো সেই গোপন কুঠরির অস্তিত্ব পাওয়া যেতে পারে। এই জমিদার বাড়িতে আট থেকে দশটি বিশাল অট্টালিকা ছিল। যেগুলো মূল বাড়ি থেকে মঠ পর্যন্ত বিস্তৃত ছিল। এছাড়াও ছিল দরবার কক্ষ, গুদাম ঘর, রন্ধনশালা ও নৃত্যশালা। অযত্ন ও অবহেলায় পড়ে থাকায় উক্ত জমিদার বাড়ির সকল স্থাপনাই এখন প্রায় ধ্বংসের মুখে। "জেলার দর্শনীয় স্থানসমূহ"। Superintendent of police, Shariatpur। ১ আগস্ট ২০১৮। ২০ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৯।
রুদ্রকর মঠ

রুদ্রকর মঠ হল বাংলাদেশের শরীয়তপুর জেলায় অবস্থিত একমাত্র মঠ। প্রায় দেড়শত বছরের পুরাতন প্রাচীন এই মঠ শরীয়তপুর জেলার শরীয়তপুর সদর উপজেলার রুদ্রকর ইউনিয়নে অবস্থিত। যা রুদ্রকর জমিদার বাড়ির জমিদাররা তৈরি করেছিলেন। রুদ্রকর এলাকার নামানুসারেই উক্ত মঠটি সকলের কাছে রুদ্রকর মঠ নামে পরিচিত। প্রায় দেড়শত বছর আগে রুদ্রকর জমিদার বাড়ির জমিদার গুরুচরণ চক্রবর্তী এই মঠটি তৈরি করেন। তিনি তার জমিদারী আমলে ধীরে ধীরে মঠটি তৈরি করেন। আনুমানিক ১৩০৫ - ১৩১৫ বঙ্গাব্দেরর মধ্যে মঠটি তৈরি করা হয়। কথিত আছে মা রাশমনি দেবীর সমাধীকে অমর করে রাখার জন্য নাকি এই মঠটি তৈরি করা হয়েছিল। মঠটিতে নিচের অংশে বড় একটি শ্মশান মন্দির ও মন্দিরটির মূল উপাসনালয় কক্ষের সঙ্গে থাকা বারান্দার চার কোণায় চারটি ছোট মন্দির (মঠ)। এর মধ্যে বড় মন্দিরটির উচ্চতা প্রায় ২০ মিটার। চার কোণায় চারটি ছোট মন্দির যথাক্রমে প্রায় ১.৯৫ মিটার। এ ছাড়া তৃতীয় তলায় মূল টাওয়ারের গায়ে চারপাশে চারটি দেবী মূর্তির অলংকরণ রয়েছে। উপরের অংশ প্যাগোডার মত তৈরি করা হয়েছিল। পরিচর্যা না থাকাতে মঠটি এখন প্রায় জীর্ণশীর্ণ অবস্থায় রয়েছে। আনন্দের বিষয় হচ্ছে মঠের উপরিভাগে গর্তের মধ্যে টিয়া পাখির বসবাস রয়েছে। যাদের কিচিরমিচিরে নিস্তব্ধ এই জায়গাটির প্রাণ আছে বলে মনে হয়। এখনো প্রতিবছর এখানে সাড়ম্বরে পূজা ও কীর্তনের অনুষ্ঠান হয়ে থাকে। উইকিমিডিয়া কমন্সে রুদ্রকর মঠ সংক্রান্ত মিডিয়া রয়েছে।
সুমতিনাথ

সুমতিনাথ হলেন জৈন বিশ্বতত্ত্ব অনুসারে বর্তমান অবসর্পিণী যুগের পঞ্চম তীর্থঙ্কর। তিনি অযোধ্যার ইক্ষ্বাকু রাজবংশে জন্মগ্রহণ করেছিলেন। তার পিতা ছিলেন ক্ষত্রিয় রাজা মেঘ (মেঘপ্রভ) এবং মাতা ছিলেন মঙ্গলা (সুমঙ্গলা)। হিন্দু পঞ্জিকা অনুসারে বৈশাখ মাসের শুক্লা অষ্টমী তিথিতে সুমতিনাথ জন্মগ্রহণ করেছিলেন। সুমতিনাথ বর্তমান অবসর্পিণী যুগের পঞ্চম জৈন তীর্থঙ্কর। তার পিতা ছিলেন অযোধ্যার ইক্ষ্বাকু-বংশীয় ক্ষত্রিয় রাজা মেঘ (মেঘপ্রভ) এবং মায়া ছিলেন রানি মঙ্গলা (সুমঙ্গলা)। হিন্দু পঞ্জিকা অনুসারে, সুমতিনাথ বৈশাখ মাসের শুক্লা অষ্টমী তিথিতে জন্মগ্রহণ করেছিলেন। পূর্বজন্মে সুমতিনাথ ছিলেন জয়ন্ত বিমানের একজন ইন্দ্র। জৈন বিশ্বাস অনুসারে, সুমতিনাথ সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। তাকে তার ক্রৌঞ্চ প্রতীক, প্রিয়াঙ্গু বৃক্ষ, তুম্বরু যক্ষ ও মহাকালী যক্ষীর সঙ্গে যুক্ত করা হয়। আচার্ সমন্তভদ্র কর্তৃক লিখিত স্বয়ম্ভুস্তোত্র নামক স্তবে চব্বিশ জন তীর্থঙ্করের স্তুতি করা হয়েছে। এই স্তবে পাঁচটি শ্লোকে সুমতিনাথের গুণাবলি বর্ণনা করা হয়েছে। তার মধ্যে শেষ শ্লোকটি নিম্নরূপ: একটি বস্তুর অস্তিত্ব ও অনস্তিত্বের বৈশিষ্ট্যগুলি নির্দিষ্ট দৃষ্টিকোণ থেকে গ্রহণযোগ্য; ঠিক সেই মুহুর্তে বক্তব্যের গ্রহণযোগ্যতা বক্তার পছন্দের উপর নির্ভরশীল। তিনি যে বৈশিষ্ট্যগুলি সামনে আনতে চান, সেগুলি আনেন; অন্যগুলি পিছনে ফেলে আসেন। হে প্রভু সুমতিনাথ, আপনি এইভাবেই সত্যের সার ব্যাখ্যা করেছেন। আপনার স্তুতি আমার প্রজ্ঞাকে প্রসারিত করুক। উইকিমিডিয়া কমন্সে সুমতিনাথ সংক্রান্ত মিডিয়া রয়েছে। জৈনধর্মে ঈশ্বর অরিহন্ত (জৈনধর্ম) জৈনধর্ম ও সৃষ্টিতত্ত্ব-বিরোধিতা ইক্ষ্বাকু রাজবংশ Tandon 2002, পৃ. 44। Tukol 1980, পৃ. 31। Umakant P. Shah 1987, পৃ. 136। Vijay K. Jain 2015, পৃ. 28-35। Vijay K. Jain 2015, পৃ. 35। Jain, Vijay K. (২০১৫), Acarya Samantabhadra's Svayambhustotra: Adoration of The Twenty-four Tirthankara, Vikalp Printers, আইএসবিএন 978-81-903639-7-6, এই উৎস থেকে এই নিবন্ধে লেখা অন্তর্ভুক্ত করা হয়েছে, যা পাবলিক ডোমেইনে রয়েছে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Shah, Umakant Premanand (১৯৮৭), Jaina-rūpa-maṇḍana: Jaina iconography, Abhinav Publications, আইএসবিএন 81-7017-208-X উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tandon, Om Prakash (২০০২) [1968], Jaina Shrines in India (1 সংস্করণ), New Delhi: Publications Division, Ministry of Information and Broadcasting, Government of India, আইএসবিএন 81-230-1013-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tukol, T. K. (১৯৮০), Compendium of Jainism, Dharwad: University of Karnataka উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পদ্মপ্রভ

পদ্মপ্রভ বা পদ্মপ্রভু স্বামী ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তার জন্মতিথিটি হল কার্তিক কৃষ্ণা দ্বাদশী তিথি। পদ্মপ্রভ ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তার জন্মতিথিটি হল কার্তিক কৃষ্ণা দ্বাদশী তিথি। পদ্মপ্রভ তার পদ্ম প্রতীক, চত্রাভ বৃক্ষ, মনোবেগ (দিগম্বর মতে) বা মনগুপ্ত (শ্বেতাম্বর মতে) যক্ষ ও শ্যামা অচ্যুতা যক্ষীর সঙ্গে যুক্ত। পদমপুরা জৈন মন্দির, জয়পুর, রাজস্থান মাহুদি, গান্ধীনগর, গুজরাত পদ্মপ্রভু টঙ্ক, শিখরজি পদ্মপ্রভু টঙ্কে পদচিহ্ন, শিখরজি পদ্মপ্রভ মন্দির, মধুবন পদ্মপ্রভু জৈন মন্দির, মাহুদি মাহুদির পদ্মপ্রভু মন্দিরের বিগ্রহ উইকিমিডিয়া কমন্সে পদ্মপ্রভ সংক্রান্ত মিডিয়া রয়েছে। পদমপুরা জৈনধর্মে ঈশ্বর অরিহন্ত (জৈনধর্ম) জৈনধর্ম ও সৃষ্টিতত্ত্ব-বিরোধিতা Tukol 1980, পৃ. 31। Tandon 2002, পৃ. 44। Tandon, Om Prakash (২০০২) [1968], Jaina Shrines in India (1 সংস্করণ), New Delhi: Publications Division, Ministry of Information and Broadcasting, Government of India, আইএসবিএন 81-230-1013-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tukol, T. K. (১৯৮০), Compendium of Jainism, Dharwad: University of Karnataka উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মিরের খীল, ভূজপূর ইউনিয়ন

মিরেরখীল (Mirerkhil) ভূজপূর ইউনিয়নের একটি গ্রাম। চট্টগ্রাম হতে ৪৯ কিলোমিটার উত্তরের এই গ্রামটি পূর্ব ভূজপুর মৌজার একাংশ এবং ফকিরাচঙ্গ মৌজার কিয়দাংশ নিয়ে গঠিত। দুই পাহাড় তথা সীতাকুন্ড পাহাড় এবং পার্বত্য চট্টগ্রামের পাহাড়ের ঠিক মাঝে ছোট একটি গ্রাম মিরেরখীল। সবুজ ধানী কৃষি-ক্ষেত্র, দীঘি, টিলা এবং বিস্তৃত নঢাইল্লা ডোবা বেষ্টিত এই গ্রাম। চট্টগ্রাম অঞ্চলের বিশিষ্ট নদী হালদা নদী গ্রামের সীমানার কিছু বহির্দিক দিয়ে প্রবাহিত হচ্ছে। বঙ্গোপসাগরের তীর হতে এই গ্রামের সরাসরি কৌণিক দূরত্ত্ব ২২ কিলোমিটার, মধ্যে সীতাকুন্ড পাহাড়ের অবস্থান । গ্রামের উত্তরে আমতলী গ্রাম, পূর্বে ফকিরাচঙ্গ গ্রাম এবং পশ্চিমে আজিমপুর মৌজা। প্রাক ব্রিটিশ যুগের চিহ্ন হিসেবে এই গ্রামে মিরের পুকুর, খোন্দকার পুকুর, আজলা পুকুর এবং বানিয়া পুকুর নামের বেশ কিছু দীঘি সদৃশ পুকুর বিদ্যমান রয়েছে। গ্রামের জনসংখ্যা প্রায় ১৩০০ জন। যতটুকু জানা যায় প্রাক ব্রিটিশ যুগের এই অঞ্চলের জমিদার মীর মোহাম্মদ ছনার নামেই এই এলাকার নাম মিরেরখীল হয়। স্থানীয় লোকেরা মিরেরখীল জামে মসজিদের সামনের দীঘিটাকে মিরের পুকুর বলে। পুরাতন দলীল পত্রে ও গ্রাম সংলগ্ন এলাকাটি তরফ মীর মোহাম্মদ ছনা নামে অভিহিত হয়েছে। তবে সিএস (Cadestal Survey) জরিফের সময় এলাকার নাম গাছবাড়িয়া ছিল। গাছবাড়িয়া প্রাথমিক বিদ্যালয় এবং গাছবাড়িয়া বিল তারই স্মৃতি বহন করে। মিরেরখীলে একটি প্রাথমিক বিদ্যালয়, একটি মাদ্রাসা, একটি মহিলা মাদ্রাসা, তিনটি মসজিদ এবং একটি কেন্দ্রীয় জামে মসজিদ আছে। গাছবাড়িয়া প্রাথমিক বিদ্যালয় মিরেরখীল মিসবাহুল উলুম মাদ্রাসা মিরেরখীল আবু হুরায়রা মহিলা মাদ্রাসা মিরেরখীল জামে মসজিদ ফকিরহাট মিরেরখীল গ্রামের প্রধান বাজার। চট্টগ্রাম শহর থেকে ফকিরহাটের দূরত্ত্ব ৪৯ কিলোমিটার। মিরেরখীল জামে মসজিদ ও সংলগ্ন দীঘি। আঞ্চলিক মহাসড়ক R151 (৪৮ কিমি দীর্ঘ) পেলাগাজীর দীঘির মোড় হতে মিরেরখীল গ্রামের উপর দিয়ে হেয়াকোঁ হয়ে বারৈয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত হয়েছে। চট্টগ্রাম শহরের অক্সিজেন বাস ষ্ট্যান্ড থেকে চট্টগ্রাম-হেয়াকোঁ লাইনের বাসে করে সরাসরি ফকিরহাটে আসা যায়। সড়ক ও জনপথ বিভাগ[স্থায়ীভাবে অকার্যকর সংযোগ]
ইসলামে সবুজ রঙ

সবুজ রঙ (আরবি: الخضر, প্রতিবর্ণীকৃত: 'al-khdir') ইসলামের বেশ কিছু ঐতিহ্যের সাথে সম্পর্কিত এবং ইসলামে এর বিশেষ তাৎপর্য রয়েছে। দ্বাদশ শতাব্দীতে শিয়া ফাতিমীরা সবুজ রঙকে রাজবংশের প্রতীক হিসাবে বেছে নিয়েছিল। এতে তারা সুন্নি আব্বাসীদের ব্যবহৃত কালো রঙের বিরোধীতা প্রকাশ করে। তাদের পরেও শিয়া আইকনোগ্রাফিতে সবুজ রঙের জনপ্রিয় রয়ে গিয়েছে। তবে সবুজ কেবল শিয়াদের প্রতীক নয়; বরং এটি ইসলামে তাৎপর্যপূণ রঙ। তাই সুন্নি দেশেও এর ব্যাপক ব্যবহার দেখা যায়। যেমন: সৌদি আরব, পাকিস্তান ও বাংলাদেশের পতাকায় সবুজ রঙ আছে। আল-খিদর বা আল খিযির (সবুজ ব্যক্তি) হলেন এমন একজন কুরআনি ব্যক্তিত্ব, যার সাথে সাক্ষাৎ করার জন্য মূসা আ. সমুদ্র ভ্রমণ করেছিলেন। সুলতান আবদুল হামিদ দ্বিতীয় (১৮৭৬-১৯০৯) এর আদেশে ঐতিহ্যবাহী স্থান মুহাম্মদ সাল্লাল্লাহু আলাইহি ওয়া সাল্লামের সমাধির ওপর সবুুজ গুম্বজ ব্যবহার করা হয়েছে। ঐতিহাসিক শিয়া ফাতিমীয় খিলাফতের পতাকা ও ব্যানারের রঙ হিসাবে সবুজ ব্যবহার করা হয়েছিল। সবুজ রঙে তাদের ব্যবহৃত পতাকা ১১৭১ অবধি ছিল। সৌদি আরবের পতাকা পাকিস্তানের পতাকা বাংলাদেশের পতাকা Islam প্রবেশদ্বার সবুজ ছায়া গো ইসলামিক পতাকা শিয়া মুসলিমদের পতাকাগুলির তালিকা ইসলামের প্রতীক প্যান-আরব রঙ ইহুদি ধর্মের নীল Catherine, David। "Al-Khidr, The Green Man"। সংগ্রহের তারিখ ২০০৭-১১-৩০।  Quran The Final Testament  আবদুল-মতিন, ইব্রাহিম। "সবুজ দ্বীন: ইসলাম গ্রহকে রক্ষা করার বিষয়ে যা শিক্ষা দেয়।" সবুজ দ্বীন: ইসলাম গ্রহ রক্ষা সম্পর্কে কি শিক্ষা দেয়, কিউব পাবলিশিং, ২০১২।
ইচিরো হতোয়ামা

ইচিরো হতোয়ামা (鳩山 一郎, হতোয়ামা ইচিরো, ১ জানুয়ারি ১৮৮৩ – ৭ মার্চ ১৯৫৯) ১৯৫৪ থেকে ১৯৫৬ সাল পর্যন্ত একজন জাপান এ রাজনীতিবিদ ছিলেন জাপানের প্রধানমন্ত্রী। Weeklypost (২০১২-০২-১৪)। "鳩山氏改名とフリーメイソンの関係噂は「事実無根」と事務所"। Livedoor news। সংগ্রহের তারিখ ২ মে ২০১৩।
শিজুর ইউসিসিদা

শিজুর ইউসিসিদা (吉田茂, ইউসিসিদা শিজুর, ২২ সেপ্টেম্বর ১৮৭৮ – ২০ অক্টোবর ১৯৬৭) একজন জাপানী কূটনীতিবিদ এবং রাজনীতিবিদ যিনি ১৯৪৬ থেকে ১৯৪৭ পর্যন্ত এবং ১৯৪৮ থেকে ১৯৫৪ সাল পর্যন্ত জাপানের প্রধানমন্ত্রী হিসাবে দায়িত্ব পালন করেছিলেন। যোশিদা ছিলেন দীর্ঘতম- পরিবেশন করা জাপানের প্রধানমন্ত্রীরা, এবং অধিগ্রহণ পরবর্তী জাপান এর তৃতীয় দীর্ঘতম সেবাপ্রাপ্ত প্রধানমন্ত্রী। Lockhart, Charles: Protecting the Elderly: How Culture Shapes Social Policy
বাদল জমাদার

বাদল জমাদার হলেন একজন ভারতীয় শিক্ষক ও রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত। তিনি পশ্চিমবঙ্গ বিধানসভায় চারবার ভাঙড় বিধানসভা কেন্দ্রের বিধায়ক হিসেবে দায়িত্ব পালন করেছেন। "মৃত্যুশয্যায় ৪ বারের বিধায়ক, কমরেডরা কিন্তু পথ ভুলেছেন"। এই সময়। ১৩ আগস্ট ২০১৯। সংগ্রহের তারিখ ২০ আগস্ট ২০১৯।  "General Elections, India, 1991, to the Legislative Assembly of West Bengal" (পিডিএফ)। Constituency-wise Data। Election Commission। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৪।  "General Elections, India, 1996, to the Legislative Assembly of West Bengal" (পিডিএফ)। Constituency-wise Data। Election Commission। ৭ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৪।  "General Elections, India, 2001, to the Legislative Assembly of West Bengal" (পিডিএফ)। Constituency-wise Data। Election Commission। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৪।  "General Elections, India, 2011, to the Legislative Assembly of West Bengal" (পিডিএফ)। Constituency-wise Data। Election Commission। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৪।
মোদাব্বির হোসেন চৌধুরী

মোদাব্বির হোসেন চৌধুরী একজন বাংলাদেশী পুলিশ অফিসার। পাকিস্তান সেনাবাহিনীর লেফটেন্যান্ট ও বাংলাদেশের সাবেক সচিব। যিনি ২০০১-২০০৩ সালে বাংলাদেশ পুলিশের ১৮ তম পুলিশ পরিদর্শক হিসাবে দায়িত্ব পালন করেছিলেন। মোদাব্বির হোসেন চৌধুরী পাকিস্তান মিলিটারি একাডেমিতে ক্যাডেট ছিলেন এবং পাকিস্তান সেনাবাহিনী থেকে লেফটেন্যান্ট হিসাবে অবসর গ্রহণ করেছিলেন। তিনি বাংলাদেশ পুলিশ মহাপরিদর্শক (আইজিপি) হিসাবে দায়িত্ব পালন করার পর তাকে সংস্কৃতি মন্ত্রণালয়ের সচিব পদে নিয়োগ দেওয়া হয়। "Former IGPs"। www.police.gov.bd (ইংরেজি ভাষায়)। সংগ্রহের তারিখ ২০১৮-১১-০২।  "The Hindu : Religious extremists' hand suspected in Bangladesh blasts"। www.thehindu.com। ২০০৩-০২-১৬। ২০০৩-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৯-০২-১৩।  "Mudabbir went public about seeking BNP ticket"। bdnews24.com। সংগ্রহের তারিখ ২০১৮-১২-০৮।  "পূর্ববর্তী-সচিবগণ"। Government of Bangladesh। সংগ্রহের তারিখ ২০১৮-১২-০৮।
স্যারা পেলিন

স্যারা লুইজ হিথ পেলিন (ইংরেজি: Sarah Louise Heath Palin; জন্ম: ১১ই ফেব্রুয়ারি, ১৯৬৪) মার্কিন যুক্তরাষ্ট্রের রাজনীতিবিদ, রাজনৈতিক ভাষ্যকার, লেখিকা ও বাস্তবমুখী টিভির একজন ব্যক্তিত্ব যিনি ২০০৬ থেকে ২০০৯ সাল পর্যন্ত দেশটির আলাস্কা অঙ্গরাজ্যের গভর্নর হিসেবে দায়িত্ব পালন করেন। তিনি ২০০৮ সালের মার্কিন রাষ্ট্রপতি নির্বাচনে রিপাবলিকান পার্টির পক্ষে রাষ্ট্রপতি পদপ্রার্থী জন ম্যাকেইনের সাথে জুটি বেঁধে মার্কিন যুক্তরাষ্ট্রের উপ-রাষ্ট্রপতি পদের জন্য প্রতিদ্বন্দ্বিতা করেন ও সেখানে ডেমোক্র্যাটিক পার্টির জোসেফ বাইডেনের কাছে পরাজিত হন। পেলিন ১৯৯২ থেকে ১৯৯৬ সাল পর্যন্ত আলাস্কার ওয়াসিলা নগরীর নগর পরিষদের সদস্য ছিলেন। ১৯৯৬ থেকে ২০০২ পর্যন্ত এ শহরের নগরপ্রধান ছিলেন। ২০০২ সালে আলাস্কার লেফটেন্যান্ট গভর্নর পদে প্রতিদ্বন্দ্বিতা করে বিফল হন, ও তারপরে ২০০৩ থেকে ২০০৪ সাল পর্যন্ত আলাস্কা অয়েল অ্যান্ড গ্যাস কনজার্ভেশন কমিশন-এর (আলাস্কা খনিজ তেল ও গ্যাস সংস্থা) প্রধান ছিলেন। তিনি ২০০৬ সালের নভেম্বরে আলাস্কার গভর্নর নির্বাচিত হন। তিনি আলাস্কার প্রথম নারী গভর্নর। পাশাপাশি এই পদে নির্বাচিত কনিষ্ঠতম ব্যক্তি তিনি। তিনিই দ্বিতীয় নারী যিনি কোন প্রধান রাজনৈতিক দলের হয়ে মার্কিন যুক্তরাষ্ট্রের উপ-রাষ্ট্রপতি পদে প্রতিদ্বন্দ্বিতা করেন। Official Campaign Website for McCain/Palin 2008 Alaska Office of Governor Sarah Palin Ongoing news and commentary from The Anchorage Daily News Ongoing news and commentary from The New York Times Sarah Palin[স্থায়ীভাবে অকার্যকর সংযোগ] rumor control from Snopes Republican Convention Spin and Sliming Palin rumor control from FactCheck.org NOW: Meet Sarah Palin video from PBS Charlie Gibson Interviews Sarah Palin from ABC News, September 2008 One-On-One with Sarah Palin ওয়েব্যাক মেশিনে আর্কাইভকৃত ১ নভেম্বর ২০০৮ তারিখে transcripts and videos from CBS News with Katie Couric, September 2008
রূপসদী জমিদার বাড়ি

রূপসদী জমিদার বাড়ি বাংলাদেশ এর ব্রাহ্মণবাড়িয়া জেলার বাঞ্ছারামপুর উপজেলার রূপসদী গ্রামে অবস্থিত এক ঐতিহাসিক জমিদার বাড়ি। প্রায় পাঁচ একর জায়গার উপর জমিদার তীর্থবাসী চন্দ্র রায় ১৯১৫ সালে ভারত থেকে নকশা ও রাজমিস্ত্রী এনে এই জমিদার বাড়িটি নির্মাণ করেন। তার পুত্র জমিদার মহিষ চন্দ্র রায় তার দাদার নামে এখানে একটি উচ্চ বিদ্যালয় প্রতিষ্ঠা করেন। এবং বাবার স্মৃতিস্বরূপ একটি মাঠ নির্মাণ করেন। এই জমিদার বাড়ির আঙ্গিনায় আগে বিভিন্ন মেলা ও ধর্মীয় অনুষ্ঠান হতো। জমিদারী প্রথা বিলুপ্ত হওয়ার পর থেকে জমিদার বংশধররা এখানে আর বসবাস করেন না। জীবিকার তাগিদে সবাই ভিন্ন ভিন্ন জায়গায় চলে গিয়েছেন। বর্তমানে বাড়িটি পর্যটন কেন্দ্রের মতো হয়ে গেছে। বিভিন্ন গ্রাম ও শহর থেকে মানুষ বাড়িটি দেখার জন্য আসে।
আর্নেস্ট ব্রমলি

আর্নেস্ট হার্ভে ব্রমলি (ইংরেজি: Ernest Bromley; জন্ম: ২ সেপ্টেম্বর, ১৯১২ - মৃত্যু: ১ ফেব্রুয়ারি, ১৯৬৭) পশ্চিম অস্ট্রেলিয়ার ফ্রিম্যান্টল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৪ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া ও ভিক্টোরিয়া দলের প্রতিনিধিত্ব করেন। ইউরোপিয়ান্সের পক্ষেও খেলেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন ‘স্লগার’ ডাকনামে পরিচিত আর্নেস্ট ব্রমলি। ১৯২৯-৩০ মৌসুম থেকে ১৯৩৮-৩৯ মৌসুম পর্যন্ত আর্নেস্ট ব্রমলি’র প্রথম-শ্রেণীর খেলোয়াড়ী জীবন চলমান ছিল। পার্থের ক্রিস্টিয়ান ব্রাদার্স কলেজে পড়াশোনা করেছেন। বর্তমানে কলেজটি অ্যাকুইনাস কলেজ নামে পরিচিত। কলেজ থেকে চলে আসার পর ১৯২৮ সালে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলতে থাকেন। ১৯৩৩ সালে প্রথম পশ্চিম অস্ট্রেলীয় হিসেবে অস্ট্রেলিয়ার পক্ষে খেলার সুযোগ লাভ করেন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন আর্নেস্ট ব্রমলি। ১০ ফেব্রুয়ারি, ১৯৩৩ তারিখে ব্রিসবেনের গাব্বায় সফরকারী ইংল্যান্ডের বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে পরাজিত হয়েছিল। এরপর, ২২ জুন, ১৯৩৪ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি। লম্বাটে লিকলিকে গড়নের বামহাতি ব্যাটসম্যান ছিলেন আর্নেস্ট ব্রমলি। নিক্ষেপের কারণে স্মরণীয় হয়ে থাকবেন। ১৯৩৩ সালে এমসিজিতে নিক্ষেপ প্রতিযোগিতায় অংশ নিয়েছিলেন। ১ ফেব্রুয়ারি, ১৯৬৭ তারিখে ৫৪ বছর বয়সে ভিক্টোরিয়ার ক্লেটন এলাকায় আর্নেস্ট ব্রমলি’র দেহাবসান ঘটে। "Australia – Test Batting Averages"। ESPNCricinfo। সংগ্রহের তারিখ ২০ আগস্ট ২০১৯।  Massam, Katharine (1998). On High Ground: Images of One Hundred Years at Aquinas College, Western Australia. University of Western Australia Press. p. 104. আইএসবিএন ১-৮৭৬২৬৮-০৫-০ হ্যামি লাভ কুইন্সল্যান্ড ক্রিকেট দল অস্ট্রেলীয় টেস্ট ক্রিকেটারদের তালিকা ১৯৩২-৩৩ ইংল্যান্ড ক্রিকেট দলের অস্ট্রেলিয়া সফর উইকিমিডিয়া কমন্সে আর্নেস্ট ব্রমলি সংক্রান্ত মিডিয়া রয়েছে। ইএসপিএনক্রিকইনফোতে আর্নেস্ট ব্রমলি (ইংরেজি) ক্রিকেটআর্কাইভে আর্নেস্ট ব্রমলি (সদস্যতা প্রয়োজনীয়) (ইংরেজি)
লখনাগার মাইন

লখনাগার মাইন (ইংরেজি: Lochnagar mine) ছিল একটি বিস্ফোরক-পূর্ণ মাইন বা সুড়ঙ্গ যা ফ্রান্সের সম দেপার্ত্যমঁ-র লা বোয়াজেল গ্রামের দক্ষিণে খোঁড়া হয়েছিল। সমের যুদ্ধের প্রথম দিনে, ১৯১৬ সালের ১লা জুলাই সকাল ৭টা ২৮ মিনিটে, এটিতে বিস্ফোরণ ঘটানো হয়। লখনাগার মাইন এবং গ্রামের উত্তরে খোঁড়া ই সাপ মাইন দুইটিতে একত্রে ২৪ টন বিস্ফোরক ভরা হয়েছিল। সে সময় এই দুইটিই ছিল সবচেয়ে বড় মাইন। ব্রিটিশ বিমানবাহিনী ৩ নং স্কোয়াড্রনের ২য় লেফটেন্যান্ট সেসিল লিউইস মাইনটির বিস্ফোরণ আকাশ থেকে পর্যবেক্ষণ করেন। তার বিবরণ নিচে ইংরেজিতে দেওয়া হল। The whole earth heaved and flashed, a tremendous and magnificent column rose up in the sky. There was an ear-splitting roar drowning all the guns, flinging the machine sideways in the repercussing air. The earth column rose higher and higher to almost 4,000 feet. There it hung, or seemed to hang, for a moment in the air, like the silhouette of some great cypress tree, then fell away in a widening cone of dust and debris. বিস্ফোরণের ফলে ভূ-পৃষ্ঠের এক বিরাট অংশ কলাম আকারে প্রায় ৪ হাজার ফুট উপরে উঠে যায়। সুড়ঙ্গের উপরেই জার্মান সেনারা অবস্থান করছিল। এই বিস্ফোরণে অগণিত জার্মান সেনা নিহত হয়। আজও লখনাগার মাইনের বিস্ফোরণে সৃষ্ট বিশাল এক খাদ ফ্রান্সের সম-এ রয়ে গেছে। এটি প্রায় ৩০০ ফুট চওড়া ও ৯০ ফুট গভীর। আজও এটি পৃথিবীর বুকে যুদ্ধের ফলে সৃষ্ট সবচেয়ে বড় ক্ষত। লখনাগার খাদটি ভরাট করার প্রচেষ্টায় বাধা দেওয়া হয়। পরবর্তীকালে একজন ইংরেজ রিচার্ড ডানিং ১৯৭৮ সালে খাদটি কিনে নেন এবং এটি সংরক্ষণের ব্যবস্থা করেন। বর্তমানে এখানে একটি স্মৃতিসৌধ ও কাঠের তৈরি একটি ক্রুশ রয়েছে। The Friends of Lochnagar